The Book Thief (filme)

The Book Thief é un filme xermano-estadounidense de 2013 dirixido por Brian Percival e protagonizado por Geoffrey Rush, Emily Watson e Sophie Nélisse. O filme baséase na novela homónima de 2005 escrita por Markus Zusak, e foi adaptada por Michael Petroni. Conta a historia dunha nena que vive coa súa familia adoptiva durante a Alemaña nazi. Logo de aprender a ler grazas ó seu novo pai, a nena comeza a "tomar prestados" libros que comparte co refuxiado xudeu que se agocha na casa dos seus pais. A banda sonora foi composta por John Williams.

The Book Thief estreouse no Festival de Cinema de Mill Valley o 31 de outubro de 2013, e nos cinemas dos Estados Unidos o 8 de novembro de 2013. Recibiu valoracións dispares por parte da crítica, con eloxios á súa "fresca perspectiva da guerra" e o seu foco no "consistente fío de humanidade" durante a historia, mais outros críticos salientaron a "narrativa ilusoria" do filme. Cun orzamento de 19 millóns de dólares, o filme foi un éxito de recadación, conseguindo máis de 76 millóns de dólares.

The Book Thief recibiu nomeamentos ós Óscar, Globos de Ouro e BAFTA pola súa banda sonora. Pola súa interpretación no filme, Sophie Nélisse gañou o Premio Spotlight no Festival de Cinema de Hollywood, o Premio Newcomer Satellite e o Premio da Sociedade de Críticos de Cinema de Phoenix. O filme estreouse en Blu-ray e DVD o 11 de marzo de 2014.

 Personaxes 

 Geoffrey Rush como Hans Hubermann
 Sophie Nélisse como Liesel Meminger
 Emily Watson como Rosa Hubermann
 Nico Liersch como Rudy Steiner
 Ben Schnetzer como Max Vanderburg
 Heike Makatsch como a nai de Liesel  
 Barbara Auer como Ilsa Hermann
 Roger Allam como a morte
 Sandra Nedeleff como Sarah
 Hildegard Schroedter como Frau Becker
 Rafael Gareisen como Walter Kugler
 Gotthard Lange como o enterrador
 Godehard Giese como policía no tren
 Oliver Stokowski como Alex Steiner
 Levin Liam como Franz Deutscher
 Carina Wiese como Barbara Steiner
 Julian Lehmann como Werner Meminger
 Martin Ontrop como Herr Lehman

 Notas 

 Véxase tamén 

 Ligazóns externas 

 Ficha en AllMovie 

Categoría:Filmes de 2013
Categoría:Filmes en lingua inglesa
Categoría:Filmes dos Estados Unidos de América
Categoría:Filmes de Alemaña
Categoría:Filmes dirixidos por Brian Percival
Categoría:Filmes con banda sonora de John Williams
Categoría:Filmes rodados en Alemaña
Categoría:Filmes ambientados en Alemaña
Categoría:Filmes sobre orfos
Categoría:Filmes sobre familias
Categoría:Filmes sobre a morte
Categoría:Filmes sobre nenos
Categoría:Filmes sobre nazis
Categoría:Filmes sobre o holocausto
Categoría:Filmes sobre a Alemaña nazi
Categoría:Filmes de Babelsberg Studio
Categoría:Filmes de TSG Entertainment
Categoría:Filmes de 20th Century Fox